CELEX: 22007D0461
Language: lv
Date: 2007-05-25 00:00:00
Title: 2007/461/EK: ĀKK-EK Ministru padomes Lēmums Nr. 2/2007 ( 2007. gada 25. maijs ), ar ko paredz papildu divpusējas iemaksas, kas jāpārvalda Komisijai un ar ko atbalsta Āfrikas Miera nodrošināšanas fonda mērķus

5.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 175/35
            
         ĀKK-EK MINISTRU PADOMES LĒMUMS Nr. 2/2007
   (2007. gada 25. maijs),
   ar ko paredz papildu divpusējas iemaksas, kas jāpārvalda Komisijai un ar ko atbalsta Āfrikas Miera nodrošināšanas fonda mērķus
   (2007/461/EK)
   ĀKK-EK MINISTRU PADOME,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un pārskatīts ar Nolīgumu (2), ar kuru groza minēto ĀKK-EK Partnerattiecību nolīgumu un kurš parakstīts Luksemburgā 2005. gada 25. jūnijā, un jo īpaši tā I pielikuma 8. punktu,
   tā kā:
   
               (1)
            
            
               ĀKK-EK Ministru padomes Lēmumā Nr. 3/2003 (2003. gada 11. decembris) par Devītā EAF ilgtermiņa attīstības finansējuma līdzekļu izmantošanu, lai izveidotu Āfrikas Miera nodrošināšanas fondu (3), ir paredzēts vajadzīgais finanšu atbalsts Āfrikas Miera nodrošināšanas fonda izveidošanai.
            
         
               (2)
            
            
               Vispārējo lietu un ārējo attiecību padome 2007. gada 5. martā atzina, ka ir steidzami jāpievēršas Āfrikas Savienības miera uzturēšanas misijas Darfūrā/Sudānā (AMIS) finansēšanas vajadzībām.
            
         
               (3)
            
            
               Plānotie līdzekļi, kas ĀKK finansējumā paredzēti, lai papildinātu Āfrikas Miera nodrošināšanas fondu, līdz stājas spēkā Desmitais Eiropas Attīstības fonds (“EAF”), nav pietiekami AMIS darbībai līdz minētajai dienai. Tāpēc ES dalībvalstis ir izteikušas vēlmi veikt papildu divpusējas iemaksas. Šīs papildu iemaksas būtu jāapvieno Āfrikas Miera nodrošināšanas fondā, un tās būtu jāpārvalda Komisijai, lai uzlabotu līdzekļu izmantošanas koordinēšanu un uzraudzību, līdz stājas spēkā Desmitais EAF.
            
         
               (4)
            
            
               Padomē sanākušo dalībvalstu valdību pārstāvju Lēmumā 2005/446/EK (2005. gada 30. maijs), ar ko nosaka termiņu saistību attiecināšanai uz 9. Eiropas Attīstības fonda (EAF) līdzekļiem (4), 2007. gada 31. decembris ir noteikts kā diena, pēc kuras vairs nedrīkst uzņemties saistības attiecībā uz Devītā EAF līdzekļiem.
            
         
               (5)
            
            
               Tāpēc ir jāparedz ES dalībvalstu papildu iemaksas, kas jāpārvalda Komisijai un ar ko atbalsta Āfrikas Miera nodrošināšanas fonda mērķus,
            
         IR PIEŅĒMUSI ŠO LĒMUMU.
   1. pants
   Brīvprātīgās iemaksas
   Līdz 2007. gada 30. septembrim ikviena ES dalībvalsts var sniegt Komisijai brīvprātīgas papildu iemaksas, lai atbalstītu Āfrikas Miera nodrošināšanas fondu saskaņā ar Finanšu protokolu.
   Komisijai ir uzticēts pienākums pārvaldīt šīs iemaksas kā daļu no Āfrikas Miera nodrošināšanas fonda saskaņā ar Devītā Eiropas Attīstības fonda procedūrām, izņemot saistību atcēlumus, ko ES dalībvalstīm refinansēs proporcionāli to brīvprātīgajām papildu iemaksām.
   2. pants
   Stāšanās spēkā
   Šis lēmums stājas spēkā tā pieņemšanas dienā.
   
      Briselē, 2007. gada 25. maijā
      
         
            ĀKK-EK Ministru padomes vārdā —
         
            priekšsēdētājs
         
         Mohlabi K. TSEKOA
         
      
   
   
      (1)  OV L 317, 15.12.2000., 3. lpp.
   
      (2)  OV L 209, 11.8.2005., 27. lpp. Nolīgumu provizoriski piemēro saskaņā ar Lēmumu Nr. 5/2005 (OV L 287, 28.10.2005., 1. lpp.).
   
      (3)  OV L 345, 31.12.2003., 108. lpp.
   
      (4)  OV L 156, 18.6.2005., 19. lpp.